Foto: tori.ng Nigeriya janubi-g‘arbida yuk mashinasi va yo‘lovchi avtobusining to‘qnashuvida 18 kishi xalok bo‘ldi, deb xabar beradi Pulse Nigeria nashri. Ma’lum qilinishicha, voqea Ondo shtatida 8 iyunda yuz bergan. Guvohlardan birining aytishicha, yuk mashinasi haydovchisi boshqaruvni qo‘ldan chiqarib, qarama-qarshi yo‘nalishdan kelayotgan avtobus bilan to‘qnashib ketgan. Shundan keyin ikkala transport vositasiga o‘t ketib, avtobusdagi barcha yo‘lovchilar halok bo‘lgan. Politsiya ma’lumotlariga ko‘ra, yuk mashinasi haydovchisi voqea joyidan qochib ketgan.